ai4bharat/Pralekha huggingface dataset:
பிரதமர் அலுவலகம்
கொல்கத்தாவில் இரண்டு நாள் அரசு முறைப் பயணமாக 11 மற்றும் 12 ஜனவரி 2020-ல் பிரதமர் செல்கிறார்
புதுப்பிக்கப்பட்ட 4 பாரம்பரிய கட்டங்களை நாட்டிற்கு அர்ப்பணிக்கிறார்
கொல்கத்தா துறைமுகத்தின் 150-வது ஆண்டு விழா கொண்டாட்டத்தில் பங்கேற்கிறார்
கொல்கத்தா துறைமுக சபையின் ஓய்வு பெற்ற தற்போதைய ஊழியர்களின் ஓய்வூதிய கோரிக்கைகளை நிறைவேற்றுகிறார்
துறைமுக சபையில் பணியாற்றி 100 வயதைக் கடந்த இரண்டு மிக மூத்த ஓய்வு பெற்ற பணியாளர்களை கவுரவிக்கிறார்
பிரதமர் திரு.நரேந்திர மோடி, 2020 ஜனவரி 11 மற்றும் 12-ந் தேதிகளில், 2 நாள் அரசுமுறைப் பயணமாக கொல்கத்தா செல்கிறார்.
பாரம்பரிய கட்டடங்களை நாட்டிற்கு அர்ப்பணித்தல்
கொல்கத்தாவில் உள்ள புதுப்பிக்கப்பட்ட 4 பாரம்பரிய சிறப்புமிக்க கட்டடங்களை ஜனவரி 11 அன்று பிரதமர் நாட்டிற்கு அர்ப்பணிக்க உள்ளார்.
பழைய கரன்சி கட்டடம், பெல்வேடியர் இல்லம், மெட்கால்ஃப் இல்லம் மற்றும் விக்டோரியா நினைவரங்கம் ஆகிய 4 கட்டடங்கள் புதுப்பிக்கப்பட்டுள்ளன. மத்திய கலாச்சாரத் துறை, வரலாற்றுச் சிறப்புமிக்க இந்த 4 காட்சிக் கூடங்களை புதுப்பித்து, புனரமைத்திருப்பதோடு, பழைய கலைக்கூடங்களை சீரமைத்திருப்பதுடன் புதிய கண்காட்சிகளும் அமைக்கப்பட்டுள்ளன.
பிரதமர் திரு.நரேந்திர மோடியின் வழிகாட்டுதலின் பேரில், மத்திய கலாச்சாரத் துறை, நாட்டின் பெருநகரங்களில் உள்ள பல்வேறு வரலாற்றுச் சிறப்புமிக்க கட்டடங்களைச் சுற்றி கலாச்சார மையங்களை ஏற்படுத்தி வருகிறது. இதன் தொடக்கமாக, கொல்கத்தா, தில்லி, மும்பை, அகமதாபாத் மற்றும் வாரணாசி ஆகிய நகரங்களில் உள்ள கட்டடங்கள் இத்திட்டத்தின் கீழ் சேர்க்கப்பட்டுள்ளன.
கொல்கத்தா துறைமுக சபையின் 150-வது ஆண்டு விழா கொண்டாட்டம்
2020 ஜனவரி 11 மற்றும் 12-ந் தேதிகளில் கொல்கத்தா துறைமுக சபையின் 150-வது ஆண்டு விழா கொண்டாட்டங்களிலும் பிரதமர் கலந்து கொள்கிறார்.
கொல்கத்தா துறைமுக சபையில் பணியாற்றி ஏற்கனவே ஓய்வு பெற்ற மற்றும் தற்போதைய ஊழியர்களின் ஓய்வூதிய நிதியில் ஏற்பட்டுள்ள பற்றாக்குறையை ஈடுகட்டுவதற்கான கடைசித் தவணையாக, ரூ.501 கோடிக்கான காசோலையை பிரதமர் வழங்க உள்ளார்.
வரலாற்றுச் சிறப்புமிக்க நிகழ்ச்சியாக, கொல்கத்தா துறைமுக சபையில் பணியாற்றி ஓய்வு பெற்ற மிக மூத்த ஓய்வூதியதாரர்களான திரு.நாகினா பகத் மற்றும் திரு.நரேஷ் சந்திர சக்கரவர்த்தி  ஆகியோரை பிரதமர் கவுரவிக்க உள்ளார்.
இந்த நிகழ்ச்சியின் போது, துறைமுக கீதத்தையும் பிரதமர் வெளியிட உள்ளார்.
150-வது ஆண்டு விழா நினைவாக பழைய துறைமுக படகுத் துறையில் அமைக்கப்பட்டுள்ள நினைவு கல்வெட்டு ஒன்றையும் திரு.மோடி திறந்து வைக்க உள்ளார்.
நேதாஜி சுபாஷ் உலர் துறைமுக வளாகத்தில் அமைக்கப்பட்டுள்ள கொச்சின் கொல்கத்தா கப்பல் பழுதுபார்ப்புப் பிரிவின் மேம்படுத்தப்பட்ட கப்பல் பழுது நீக்கும் வசதியையும் பிரதமர் தொடங்கி வைக்க உள்ளார்.
சரக்குப் போக்குவரத்தை எளிமையாக்கி, துறைமுகப் பணிகளின் நேரத்தைக் குறைக்கும் வகையில், கொல்கத்தா துறைமுக சபையின் கொல்கத்தா கப்பல் துறையில் மேம்படுத்தப்பட்ட ரயில்வே கட்டமைப்பு வசதியை நாட்டிற்கு அர்ப்பணிக்கும் திரு.நரேந்திர மோடி, முழுமையான மண் தோண்டும் கருவியையும் தொடங்கி வைக்கிறார்.
கொல்கத்தா துறைமுகத்தின் ஹால்டியா கப்பல்துறை வளாகத்தில் உள்ள கப்பல் நிறுத்துமிடம் எண்.3-ஐ இயந்திரமயமாக்கும் பணிகளையும், ஆற்று முகப்பு மேம்பாட்டுத் திட்டத்தையும் பிரதமர் தொடங்கி வைக்க உள்ளார்.
கொல்கத்தா துறைமுகசபை, பூர்வாஞ்சல் கல்யாண் ஆசிரமம், கோ சபா, அகில பாரதீய வனவாசி கல்யாண் ஆசிரமத்துடன் இணை அமைப்பான சுந்தரவன அமைப்பு போன்றவற்றுடன் இணைந்து நடத்தும், சுந்தரவனப் பகுதியை சேர்ந்த 200 பழங்குடியின மாணவிகளுக்கான திறன் மேம்பாட்டு பயிற்சி மையம் மற்றும் பிரித்திலதா சத்ரி ஆவாஸ் திட்டத்தையும் பிரதமர் தொடங்கி வைக்க உள்ளார்.
உணவுப் பதப்படுத்துதல் தொழிற்சாலைகள் அமைச்சகம்
தமிழகம், உத்தரப் பிரதேசம் மற்றும் ஆந்திராவில் 7 உணவு பதப்படுத்தல் திட்டங்களை மத்திய அமைச்சர் திரு பசுபதி குமார் பராஸ் தொடங்கி வைத்தார்
தமிழ்நாடு, உத்தரப் பிரதேசம் மற்றும் ஆந்திரப் பிரதேசத்தில் ஏழு உணவு பதப்படுத்தல் திட்டங்களை மத்திய உணவு பதப்படுத்தல் அமைச்சர் திரு பசுபதி குமார் பராஸ் காணொலி மூலம் இன்று தொடங்கி வைத்தார்.
இந்த திட்டங்களின் மொத்த மதிப்பு ரூ 164.66 கோடி ஆகும். உணவு பதப்படுத்தல் அமைச்சகத்தால் ரூ 27.99 கோடி மானியத்திற்கு ஒப்புதல் அளிக்கப்பட்டுள்ளது.
சுமார் 3100 பேருக்கு நேரடி மற்றும் மறைமுக வேலைவாய்ப்புகளை அளிக்கவுள்ள இந்த திட்டங்கள் மூலம் அவற்றுக்கு அருகில் இருக்கும் பகுதிகளில் வசிக்கும் சுமார் 16,500 விவசாயிகள் பயனடைவார்கள்.
உணவு பதப்படுத்தல் வாரம் மற்றும் நாடு சுதந்திரம் அடைந்து 75 ஆண்டுகள் ஆவதை குறிக்கும் விடுதலையின் அம்ரித் மகோத்சவம் ஆகியவற்றை குறிக்கும் விதமாக இத்திட்டங்கள் இன்று திறந்து வைக்கப்பட்டன.
தமிழகத்தில் தொடங்கி வைக்கப்பட்ட திட்டங்களின் விவரம் வருமாறு:ஈரோடு மாவட்டத்தின் புஞ்சைகிளாம்பாடியில் எஸ்கேஎம் எக் புரோடக்ட்ஸ் எக்ஸ்போர்ட்  லிமிடெட் நிறுவனத்தின் உணவு பதப்படுத்தல் பிரிவு. இதன் மதிப்பீடு ரூ 15.10 கோடியாகும். இதன் மூலம் 20 விவசாயிகளுக்கு பலன் கிடைத்து, 250 நேரடி வேலைவாய்ப்புகள் மற்றும் 740 மறைமுக வேலைவாய்ப்புகள் உருவாகும்.திருப்பூர் மாவட்டத்தின் சிவன்மலை கிராமத்தில் உள்ள இந்திய உணவு பூங்காவில் சாம்சன் சிஎன்ஓ இண்டஸ்ட்ரீஸ் நிறுவனத்தின் உணவு பதப்படுத்தல் பிரிவு. இதன் மதிப்பீடு ரூ 6.41 கோடியாகும். இதன் மூலம் 1550 விவசாயிகளுக்கு பலன் கிடைத்து, 80 நேரடி வேலைவாய்ப்புகள் மற்றும் 250 மறைமுக வேலைவாய்ப்புகள் உருவாகும்.மத்திய பொதுப்பணித் துறையால் கட்டப்பட்ட ரூ 1.50 கோடி மதிப்பிலான தானிய அறிவியலுக்கான உயர்சிறப்பு மையம். இரு ஆய்வகங்களுடன் கட்டப்பட்டுள்ள இந்த மையம், பல்வேறு உணவு தானியங்கள் குறித்த தர ஆய்வுகளை மேற்கொள்ளும்.இந்திய உணவு பதப்படுத்தல் தொழில்நுட்ப நிறுவனத்தில் அமைக்கப்பட்டுள்ள திறனறி அறிவியலுக்கான பள்ளி. பல்வேறு நவீன வசதிகளுடன் இது நிறுவப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753938
----
(Visitor Counter : 263
மத்திய பணியாளர் தேர்வாணையம்
மத்திய தேர்வாணையம் டிசம்பர் 2020-ல் இறுதி செய்த பணியாளர் தேர்வு முடிவுகள்
மத்திய தேர்வாணையம், பல்வேறு பணியாளர் தேர்வு முடிவுளை கடந்த 2020 டிசம்பர் மாதத்தில் இறுதி செய்துள்ளது. பரிந்துரைக்கப்பட்ட விண்ணப்பதாரர்களுக்கு, தேர்வு முடிவுகள் தபால் மூலம் தனியாகவும் அறிவிக்கப்பட்டுள்ளன.
தேர்வு முடிவுகள் தொடர்பான மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690413
தகவல் மற்றும் ஒலிபரப்பு அமைச்சகம்
53வது சர்வதேச திரைப்பட விழாவில் இளம் சுதந்திர போராட்ட வீரரான குதிராம் போஸின் வாழ்க்கை வரலாறு திரைப்படம்
இந்தியாவின் சுதந்திரப் போராட்டத்தின் இளம் தியாகிகளில் ஒருவரான குதிராம் போஸின் வாழ்க்கை வரலாறு சித்தரிக்கும் தெலுங்குத் திரைப்படம் இந்திய பனோரமா பிரிவின் கீழ் இன்று 53வது சர்வதேச திரைப்பட விழாவில் திரையிடப்பட்டுள்ளது.
இயக்குனர் வித்யா சாகர் ராஜு தனது மூன்றாவது திரைப்படத்தில் ஒரு வாழ்க்கை வரலாற்றை எடுக்க தேர்வு செய்தார், அதற்கான காரணம் "குதிராம் பற்றி அனைவரும் தெரிந்து கொள்ள வேண்டும்", என்று அவர் கூறினார்.
சர்வதேச திரைப்பட விழாவின் ஒரு பகுதியாக நடைபெற்ற செய்தியாளர் கூட்டத்தில் பேசிய இயக்குனர் வித்யா சாகர் ராஜு, திரைக்கதையை உருவாக்கும் முன் தீவிர ஆராய்ச்சியை மேற்கொள்ள வேண்டியிருந்தது என்றார்.
"குதிராமின் வரலாற்றை எங்கள் குழு ஆராய்ந்தபோது, அவரைப்பற்றி திரையில் காட்சிசெய்ய நிறைய விஷயங்கள் இருப்பதை அறிந்துக்கொண்டோம் ", என்றார் வித்யா சாகர் ராஜு. “வங்காளத்தில் நடந்த பிரிவினையினால் ஏற்பட்ட பயங்கரங்களை இத்திரைப்படம் சித்தரித்துள்ளது. இதில் பல வரலாற்று கதாபாத்திரங்கள் ஈடுபட்டுள்ளன.”, என்று கூறினார்.
தனது முதல் படத்திலேயே சுதந்திரப் போராட்ட வீரராக நடித்தது மகிழ்ச்சியாக இருந்தது என்றார் அறிமுக நடிகர் ராகேஷ் ஜக்ரலாமுடி. வரலாற்று நிஜ வாழ்க்கை கதாபாத்திரத்தை சித்தரிப்பது அவருக்கு கொஞ்சம் சவாலாக இருந்தது ஆனால் தனது திரைப்படக் குழுவு அதை எளிதாக செய்ய உதவியது, என்றார் அவர்.
இயக்குனர் மேலும் கூறியபோது, நமது நாடு சுதந்திரத்தின் பெருவிழாவை கொண்டாடத் தொடங்கியபோது, நமது மரியாதைக்குரிய சுதந்திரப் போராட்ட வீரர்களைப் பற்றிய திரைப்படம் எடுக்க நினைத்தோம். "பின்னர் நாங்கள் குதிராமுடன் எங்கள் பயணத்தைத் தொடங்கினோம்", என்று கூறினார்.
ஏழு இந்திய மொழிகளில் இப்படம் வெளியாகவுள்ளது. நாடாளுமன்ற குளிர்கால கூட்டத்தொடரின்போது நாடாளுமன்ற வளாகத்தில் இத்திரைப்படத்தின் இந்தி பதிப்பை திரையிட குழு திட்டமிட்டுள்ளது.
பிரதமர் அலுவலகம்
இந்தியா-ஆஸ்திரேலியா சுழற்சி பொருளாதார தொழில்நுட்ப போட்டியின்  நிறைவு நிகழ்ச்சியில் பிரதமர் ஆற்றிய உரை
நண்பர்களே,
சுழற்சி பொருளாதார தொழில்நுட்ப போட்டியை நடத்துவதற்கான சாத்தியங்கள் குறித்து கடந்தாண்டு ஜூன் மாதம், பிரதமர் மோரிசன் மற்றும் நானும் ஆலோசித்தோம்.
எங்களது யோசனை இவ்வளவு சீக்கிரம் நிறைவேறியதில் மகிழ்ச்சி அடைகிறேன்.
இந்த கூட்டு முயற்சிக்கு ஆதரவு அளித்ததற்காக, எனது அருமை நண்பர் பிரதமர் ஸகாட் மாரிசனுக்கு நான் நன்றி தெரிவித்துக் கொள்கிறேன்.
கொவிட்-19 தொற்று இருந்தபோதிலும், இதில் பங்கேற்ற அனைவரின் அர்ப்பணிப்பையும் நான் பாராட்டுகிறேன்.
என்னைப் பொறுத்தவரை, நீங்கள் அனைவரும் வெற்றியாளர்கள்.
நண்பர்களே,
பருவநிலை மாற்றத்தால், ஏற்படும் சவால்களை மனிதர்கள் சந்திப்பதால், இந்த போட்டியின் கருப்பொருள், ஒட்டுமொத்த உலகுக்கும் பொருத்தமானதாக உள்ளது.
நுகர்வு சார்ந்த பொருளாதார மாதிரிகள், நமது உலகுக்கு மிகப் பெரிய அழுத்தத்தை ஏற்படுத்தியுள்ளன.
பூமி தாய் வழங்கும் அனைத்துக்கும் நாம் உரிமையாளர்கள் இல்லை. ஆனால், வருங்கால சந்ததியினர் அனைவருக்கும் நாம் பாதுகாவலர்கள் என்பதை நாம் ஒருபோதும் மறக்க கூடாது.
நமது தயாரிப்பு முறையை அதிக திறம்படவும், குறைந்த மாசு ஏற்படுத்துவதாக ஆக்குவது மட்டும் போதாது.
ஒருவர் எவ்வளவு வேகமாக அல்லது மெதுவாக ஓட்டுகிறார் என்பது முக்கியம் அல்ல. செல்லும் திசை தவறாக இருந்தால், அவர் தவறான இடத்துக்குதான் செல்ல வேண்டும்.
அதனால், நாம் சரியான திசையில் செல்ல வேண்டும்.
நமது சுற்றுச்சூழல் பாதிப்பை குறைக்கும் வகையில், நமது நுகர்வு முறையை நாம் கவனிக்க வேண்டும்.
இங்குதான் சுழற்சி பொருளாதாரம் என்ற கருத்து வருகிறது.
நமது பல சவால்களுக்கு தீர்வு காண்பதில், இது முக்கிய நடவடிக்கையாக இருக்க முடியும்.
மறு சுழற்சி, பொருட்களை மீண்டும் பயன்படுத்துவது, கழிவுகளை அகற்றுவது, வளங்களின் செயல்பாட்டை மேம்படுத்துவது போன்றவை நமது வாழ்க்கை முறையின் ஒரு பகுதியாக மாற வேண்டும்.
இந்த தொழில்நுட்ப போட்டி, இந்திய மற்றும் ஆஸ்திரேலிய மாணவர்கள், தொடக்க நிறுவனங்கள் மற்றும் தொழில்முனைவோர்களிடமிருந்து புதுமை கண்டுபிடிப்பு தீர்வுகளை கண்டுள்ளது.
இந்த புதுமை கண்டுபிடிப்புகள், சுழற்சி பொருளாதார தத்துவத்துக்கு உங்களின் அர்ப்பணிப்பை காட்டுகிறது.
உங்களது புதுமை கண்டுபிடிப்புகள், நமது இரு நாடுகளும், சுழற்சி பொருளாதார தீர்வுகளில் முன்னணி வகிக்க ஊக்குவிக்கும் என்பதில் எனக்கு எந்த சந்தேகமும் இல்லை.
இதற்கு இந்த கருத்துக்களை, மேலும் வளர்ப்பது குறித்து நாம் இப்போதே ஆராய வேண்டும்.
நண்பர்களே,
புதிய கருத்துக்கள் மற்றும் கண்டுபிடிப்புகள் மற்றும் அபாயத்தை எதிர்கொள்ளும் திறன் ஆகியவற்றிலிருந்து தான் இளைஞர்களின் சக்தி வெளிப்படுகிறது.
இன்றை இளம் பங்களிப்பாளர்களின் சக்தி மற்றும் உத்வேகம்தான், இந்தியா, ஆஸ்திரேலியா இடையேயான, முன்னோக்கு கூட்டுறவின் அடையாளம்.
இன்றைய இளைஞர்களின் சக்தி, படைப்பாற்றல் மற்றும் சிந்தனையில் எனக்கு முழு நம்பிக்கை உள்ளது.
அவர்களால், இரு நாடுகளுக்கு மட்டும் அல்ல, ஒட்டு மொத்த உலகத்துக்கும் நிலையான, முழுமையான தீர்வுகளை வழங்க முடியும்.
இந்தியா-ஆஸ்திரேலியா இடையேயான வலுவான கூட்டு, கொவிட்டுக்கு பிந்தைய உலகை உருவாக்குவதில் முக்கிய பங்காற்றும்.
நமது இளைஞர்கள், இளம் கண்டுபிடிப்பாளர்கள், தொடக்க நிறுவனங்கள் இந்த கூட்டுறவின் முன்னணியில் இருப்பர்.
நன்றி !
மிக்க நன்றி !
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
pib.gov.in/PressReleasePage.aspx?PRID=1699276
-----
(
பிரதமர் அலுவலகம்
தூத்துக்குடி துறைமுகத்தின் மரங்கள் நடும் முன்முயற்சிக்குப் பிரதமர் பாராட்டு தெரிவித்துள்ளார்
தூத்துக்குடி துறைமுகத்தில் மேற்கொள்ளப்படும் மரங்கள் நடும் முன்முயற்சிக்குப் பிரதமர் திரு நரேந்திர மோடி பாராட்டு தெரிவித்துள்ளார்.
2022-ஆம் ஆண்டு மத்திய துறைமுகங்கள், கப்பல் போக்குவரத்து மற்றும் நீர்வழிபாதைகள் அமைச்சகத்தால் தூத்துக்குடி துறைமுகத்தில் நடப்பட்ட 10,000 மரக்கன்றுகள், எதிர்காலத் தலைமுறையினர் பயனடையும் வகையில் தற்போது மரங்களாக வளர்ந்துள்ளன.
மத்திய துறைமுகங்கள், கப்பல் போக்குவரத்து மற்றும் நீர்வழிபாதைகள் அமைச்சகத்தின் ட்விட்டர் பதிவிற்குப் பிரதமர் அளித்துள்ள பதிலில் கூறியிருப்பதாவது:
“சுற்றுச்சூழல் பாதுகாப்பை நோக்கிய உன்னதமான மற்றும் தொலைநோக்குப் பார்வையுடனான இந்த முயற்சிக்காக, தூத்துக்குடி வ.உ.சி துறைமுகத்துக்கு @vocpa_tuticorin நல்வாழ்த்துகள்.”
பாதுகாப்பு அமைச்சகம்
கார்கில் வெற்றி தினத்தில், பாராமுல்லாவில் உள்ள டேகர் போர் நினைவிடத்தில் குடியரசுத் தலைவர் மலர்வளையம் வைத்து மரியாதை
கார்கில் 22ம் ஆண்டு வெற்றி தினத்தில், பாரமுல்லாவில் நடந்த நிகழ்ச்சியில் குடியரசுத் தலைவர் திரு ராம்நாத் கோவிந்த் சிறப்பு விருந்தினராக கலந்து கொண்டார். அவருடன், ஜம்மு மற்றும் காஷ்மீர் துணைநிலை ஆளுநர் திரு மனோஜ் ஷின்ஹா, சினார் படைப்பிரிவு தலைமை அதிகாரி லெப்டினன்ட் ஜெனரல் டி.பி.பாண்டே ஆகியோர் உடன் சென்றனர்.
1999ம் ஆண்டு கார்கில் போரில் உயிர் தியாகம் செய்த பாதுகாப்புப்படை வீரர்களுக்கு, பாரமுல்லாவில் உள்ள டேகர் போர் நினைவிடத்தில் குடியரசுத் தலைவர் மலர் வளையம் வைத்து மரியாதை செலுத்தினார்.
பாரமுல்லா ராணுவப் பிரிவு தலைமை அதிகாரி மேஜர் ஜெனரல் வீரேந்திர வாட்ஸ், குடியரசுத் தலைவரை வரவேற்று, பாரமுல்லாவின் வரலாறு மற்றும் சுதந்திரத்துக்குப்பின் இங்கு மேற்கொள்ளப்பட்ட ராணுவ நடவடிக்கைகளை விளக்கினார்.
அதன்பின் மேதகு குடியரசுத் தலைவர், பாரமுல்லா பிரிவு ராணுவ வீரர்களுடன் கலந்துரையாடி அவர்களின் எதிர்கால முயற்சிகளுக்கு வாழ்த்து தெரிவித்தார். பாரமுல்லா பயணத்துக்குப்பின், குல்மார்க் சென்ற குடியரசுத் தலைவர், அங்குள்ள போர் பயிற்சி பள்ளியை பார்வையிட்டார். அங்கு அளிக்கப்படும் பயிற்சிகள் குறித்து குடியரசுத் தலைவருக்கு விவரிக்கப்பட்டது.
----
(Visitor Counter : 198
இளைஞர் நலன் மற்றும் விளையாட்டு அமைச்சகம்
உலக டேபிள் டென்னிஸ் நட்சத்திர போட்டியாளர் நிறைவு விழாவில் மத்திய இளைஞர் நலன் மற்றும் விளையாட்டுத்துறை அமைச்சர் அனுராக் தாக்கூர் பங்கேற்பு
பனாஜியில் நடைபெற்ற உலக டேபிள் டென்னிஸ் ஸ்டார் போட்டியாளர் கோவா 2023வின் நிறைவு விழாவில் மத்திய இளைஞர் நலன்ள் மற்றும் விளையாட்டுத் துறை அமைச்சர் அனுராக் சிங் தாக்கூர் கலந்து கொண்டார். இந்தியாவில் நடத்தப்படும் முதல் உலக டேபிள் டென்னிஸ் போட்டியான இதில், சர்வதேச டேபிள் டென்னிஸ் கூட்டமைப்பின் தலைவர் பெட்ரா சோர்லிங்கும் கலந்து கொண்டார்.
நிறைவு விழாவில் பேசிய மத்திய அமைச்சர் அனுராக் தாக்கூர், நாட்டில் முதல் முறையாக உலக டேபிள் டென்னிஸ் போட்டி ஏற்பாடு செய்யப்பட்டுள்ளது கோவாவுக்கும், இந்தியாவுக்கும் ஒரு பெருமையான தருணம், என்றார். பிரதமர் நரேந்திர மோடியின் தலைமையில் விளையாட்டு உலகில் இந்தியா அடைந்துள்ள முன்னேற்றத்தில் இது மற்றொரு மைல்கல் என்று அவர் விவரித்தார். மத்திய அமைச்சர் அனுராக் தாக்கூர், பிரதமர் மோடியின் தலைமையில் விளையாட்டு உள்கட்டமைப்பு மற்றும் பயிற்சிக்கான பட்ஜெட் எவ்வாறு வெகுவாக அதிகரித்தது என்று குறிப்பிட்டார். குழந்தைகளை பாடப்புத்தக உலகிற்குள் மட்டுப்படுத்தாமல், அதிகமாக விளையாடுவதற்கு அனுப்புமாறு பெற்றோரை ஊக்குவித்து தனது உரையை அவர் நிறைவு செய்தார்.
மகளிர் ஒற்றையர் பிரிவில் சாம்பியன் பட்டத்திற்கான விருதை வாங் யிடிக்கு அமைச்சர் வழங்கினார். உலக தரவரிசையில் 4வது இடத்தில் உள்ள சீனாவைச் சேர்ந்த வாங் யிடி, இறுதிப் போட்டியில் செங் ஐ-சிங்கை 4-0 என்ற கணக்கில் தோற்கடித்தார். இந்த போட்டி, ஆடவர் நட்சத்திர வீரர் ஸென்டாங் 32வது சுற்றில் 193 வது இடத்தில் உள்ள சோ டேசியோங்கிடம் தோற்றது உட்பட பல திருப்பங்களைக் கண்டது. ஐடிடிஎப் தலைவர் ஒருவர் இந்தியாவிற்கு வருகை தந்த முதல் போட்டியாகவும் இது அமைந்தது.
சுகாதாரம் மற்றும் குடும்ப நலத்துறை அமைச்சகம்
தொலை மனநலத் திட்டம்
நாட்டில் தரமான மனநல ஆலோசனை மற்றும் பராமரிப்பு சேவைகளுக்கான அணுகலை மேலும் மேம்படுத்துவதற்காக, கடந்த ஆண்டு அக்டோபரில் அரசு “தேசிய தொலை மனநலத் திட்டத்தை” அறிமுகப்படுத்தியுள்ளது. இத்திட்டத்துக்காக 2022-23 ஆம் ஆண்டுக்கு மொத்தம் ரூ. 120.98 கோடி ஒதுக்கப்பட்டுள்ளது.
தொலை மனநலத் திட்டத்தின் கீழ், இந்தியா முழுவதும் 31.01.2023 வரை மொத்தம் 43,861 அழைப்புகள் பெறப்பட்டுள்ளன. இத்திட்டத்தின் கீழ் 130 மனநல நிபுணர்கள், 173 பணியாளர்கள் மற்றும் 580 ஆலோசகர்கள் மூலம் ஆலோசனைகள் வழங்கப்படுகின்றன. தற்போது, டெலி-மனாஸ் சேவைகள் மாநிலங்கள் தேர்ந்தெடுக்கும் மொழிகளின் அடிப்படையில் இந்தி, ஆங்கிலம், கன்னடம், தெலுங்கு, தமிழ், மலையாளம், கொங்கனி, மராத்தி, குஜராத்தி, அஸ்ஸாமி, பெங்காலி, ஒடியா, பஞ்சாபி, காஷ்மீரி, போடோ, டோக்ரி, உருது, மணிப்பூரி, மிசோ, ராஜஸ்தானி ஆகிய 20 மொழிகளில் கிடைக்கின்றன:
2016 ஆம் ஆண்டில், பெங்களூருவில் உள்ள தேசிய மனநலம் மற்றும் நரம்பியல் அறிவியல் நிறுவனம் மூலம் இந்திய தேசிய மனநலக் கணக்கெடுப்பை அரசு நடத்தியது.
மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் இன்று மாநிலங்களையில் எழுத்துப்பூர்வமாக அளித்த பதிலில் இதனை தெரிவித்துள்ளார்.
பிரதமர் அலுவலகம்
ஆசியக் கோப்பைப் போட்டியில் வெண்கலப் பதக்கம் வென்றுள்ள டேபிள் டென்னிஸ் வீராங்கனை மானிகா பத்ராவுக்குப் பிரதமர் வாழ்த்து தெரிவித்துள்ளார்
ஆசியக் கோப்பைப் போட்டியில் வெண்கலப் பதக்கம் வென்றுள்ள டேபிள் டென்னிஸ் வீராங்கனை மானிகா பத்ராவுக்குப் பிரதமர் திரு நரேந்திர மோடி வாழ்த்து தெரிவித்துள்ளார்
ட்விட்டர் பதிவில் பிரதமர் கூறியிருப்பதாவது:
“வெண்கலப் பதக்கம் வென்றதன் மூலம் ஆசியக் கோப்பைப் போட்டியில் இந்திய டேபிள் டென்னிஸுக்கு வரலாற்றை எழுதியுள்ள மானிகா பத்ராவை நான் வாழ்த்துகிறேன். இவரது வெற்றி இந்தியா முழுவதுமுள்ள விளையாட்டு ஆளுமைகளுக்கு உத்வேகமளிக்கும்; டேபிள் டென்னிஸை இன்னும்கூடப் பிரபலமாக்கும்.” @manikabatra_TT"
நிதி அமைச்சகம்
இந்தியாவில் உற்பத்தித் திட்டத்திற்கு ஊக்கமளிக்க சுங்கத் தீர்வை மற்றும் நடைமுறைகளில் மாற்றம் செய்யப்பட்டுள்ளன.
இந்தியாவில் உற்பத்தித் திட்டத்திற்கு ஊக்கமளிக்க சுங்கத் தீர்வை மற்றும் நடைமுறைகளில் மாற்றம் செய்யப்பட்டுள்ளன.
மத்திய அரசின் இடைக்கால பட்ஜெட்டை தாக்கல் செய்து உரையாற்றிய நிதியமைச்சர் திரு பியூஷ் கோயல், 36 மூலதனப் பொருட்களுக்கு மத்திய அரசு சுங்கத் தீர்வையை ரத்து செய்துள்ளது. தீர்வை இல்லாமல் இறக்குமதி செய்யப்படும் மூலதனப்பொருட்கள் மற்றும் உற்பத்தி, ஏற்றுமதிக்கான பொருட்கள் ஆகியவற்றுக்கு ஒற்றைச் சாளர முறையில் அனுமதி வழங்குவது அறிமுகம் செய்யப்பட்டுள்ளது என்றார்.
ஏற்றுமதி / இறக்குமதி பரிவர்த்தனைகளில் இந்திய சுங்கத் துறை முழுமையான டிஜிட்டல் மையத்தை அறிமுகம் செய்துள்ளது.
அறிவியல் மற்றும் தொழில்நுட்பத்துறை
தேசிய பெண் குழந்தைகள் தினத்தையொட்டி நடைபெற்ற அறிவியல் நிகழ்வுகளில் இளம் பெண்கள் மற்றும் பெண் விஞ்ஞானிகள் பங்கேற்பு
அறிவியல் துறையில் பெண்கள் பங்கேற்பை ஊக்குவிக்கும் வகையில் தேசிய பெண் குழந்தைகள் தினத்தை முன்னிட்டு இளம் பெண்கள் மற்றும் பெண் விஞ்ஞானிகள் பல்வேறு நிகழ்ச்சிகளில் பங்கேற்றனர்.
நாட்டின் சில சிறந்த அறிவியல் நிறுவனங்களின் ஒரு பகுதியாக வேண்டும் என்று கனவு காண பெண்களை ஊக்குவிப்பதற்காக வலையரங்கு போன்ற பல நிகழ்வுகளை அறிவியல் மற்றும் தொழில்நுட்பத் துறை ஏற்பாடு செய்தது.
பெண் விஞ்ஞானிகளின் வெற்றியைக் கொண்டாடும் உரைகள், நிறுவனங்களில் பாலின சமத்துவத்தை ஊக்குவிக்கும் பயிலரங்குகள், இந்தியாவின் பெண் சாதனையாளர்களை நினைவு கூரும் வினாடி வினாக்கள் மற்றும் அறிவியலில் பெண்களின் பங்கேற்பு குறித்த விரிவுரைகள் ஏற்பாடு செய்யப்பட்டன.
விடுதலையின் அமிர்தப் பெருவிழாவின் கீழ் 24 ஜனவரி 2022 அன்று ‘தேசிய பெண் குழந்தைகள் தினத்தை’ கொண்டாடுவதற்காக அறிவியல் மற்றும் தொழில்நுட்பத் துறையின் பெண்கள் அறிவியல் மற்றும் பொறியியல் பிரிவின் பல்வேறு திட்டங்களின் கீழ் நிகழ்வுகள் ஏற்பாடு செய்யப்பட்டன.
அறிவியல் மற்றும் தொழில்நுட்பத் துறையின் புதிய முன்முயற்சியின் கீழ் 'விக்யான் ஜோதி' என்ற கருப்பொருளில் பெண்களுக்கான வலையரங்கம் ஏற்பாடு செய்யப்பட்டது. இவ்வாறு பல்வேறு நிகழ்ச்சிகள் நடத்தப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792549
பாதுகாப்பு அமைச்சகம்
மின்சாரம், எண்ணெய் மற்றும் எரிவாயு துரப்பணப் பணிகளுக்கு தடையின்மைச் சான்றிதழ் வழங்குவதற்கான இணையதளத்தை பாதுகாப்புத்துறை அமைச்சர் திரு.ராஜ்நாத்சிங் தொடங்கிவைத்தார்
மின்சாரத் திட்டங்கள் மற்றும் இந்திய எல்லைக்குட்பட்ட நீர்நிலைகள் மற்றும் சிறப்புப் பொருளாதார மண்டலங்களில் ஆராய்ச்சி, அளவீடு, துரப்பணப்பணிகள், பயன்பாட்டிற்கு தடையின்மைச் சான்றிதழ் வழங்குவதற்கான புதிய இணைய தளத்தை, பாதுகாப்புத்துறை இணையமைச்சர் திரு.ஸ்ரீபத் யசோ நாயக் முன்னிலையில், பாதுகாப்புத்துறை அமைச்சர் திரு.ராஜ்நாத்சிங் இன்று  தொடங்கிவைத்தார்.
ராணுவ அமைப்புகளுக்கு அருகில் செயல்படுத்தப்படும் மின்சாரம்/ காற்றாலை/ சூரியசக்தி மின்திட்டங்கள் மற்றும் இந்திய எல்லைக்குட்பட்ட நீர் நிலைகள் மற்றும் சிறப்புப் பொருளாதார மண்டலங்களில் ஆராய்ச்சி, அளவீடு, துரப்பணப்பணிகள், பயன்பாட்டிற்காக, புதிய மற்றும் புதுப்பிக்கத்தக்க எரிசக்தித்துறை, மின் துறை, பெட்ரோலியம் மற்றும் இயற்கை எரிவாயு, கப்பல் போக்குவரத்து, ஹைட்ரோகார்பன் தலைமை இயக்குநர் உள்ளிட்ட பல்வேறு அமைச்சகங்கள் மூலம், பல்வேறு அரசு/ பொதுத்துறை நிறுவனங்கள்/ அரசு அமைப்புகளிடமிருந்து வரப்பெறும் விண்ணப்பங்களுக்கு, பாதுகாப்பு அமைச்சகம் அனுமதி அளித்து வருகிறது.
இதுபோன்றத் திட்டங்களுக்கு தடையின்மைச் சான்றிதழ் வழங்குவதில் வெளிப்படைத்தன்மை மற்றும் எளிதில் தொழில் தொடங்குவதை உறுதி செய்யும் விதமாக, தேசிய மின்-ஆளுகைப் பிரிவு, பாஸ்கராச்சார்யா விண்வெளிப் பயன்பாடு மற்றும் புவி-தகவலியல் நிறுவனம் மற்றும் தேசியத் தகவல் மையம் போன்றவற்றின் ஒத்துழைப்புடன், புதிய இணையதள விண்ணப்ப தளம் ஒன்றை பாதுகாப்பு அமைச்சகம் உருவாக்கியுள்ளது. புதிய இணையதள முகவரி பின்வருமாறு : https://ncog.gov.in/modnoc/home.html.
புதிதாக உருவாக்கப்பட்டுள்ள பாதுகாப்பு அமைச்சக இணையதளம், மின் திட்டங்கள் மற்றும் ஆராய்ச்சி, அளவீடு, துரப்பணப்பணிகள், பயன்பாட்டிற்காக, பாதுகாப்புத்துறையின் அனுமதி கோரி விண்ணப்பிப்போருக்கு உதவிகரமாக இருக்கும். பயனுள்ள, விரைவான, வெளிப்படையான நடைமுறைகளை செயல்படுத்தி, இது போன்ற கோரிக்கைகளுக்குத் தீர்வுகாண இணையதளச் செயல்பாடு வழி வகுக்கும். வான் கண்காணிப்புக்கு தடையின்மைச் சான்றிதழ் வழங்குவதற்கான, பாதுகாப்பு அமைச்சகம், ஏற்கனவே இது போன்ற இணையதளம் ஒன்றை உருவாக்கியுள்ளது குறிப்பிடத்தக்கது.
பழங்குடியினர் நலத்துறை அமைச்சகம்
புதிதாக திறக்கப்பட்ட டிரைஃபெட் தலைமையகத்தை பிரதமரின் ஆலோசகர் திரு பாஸ்கர் குல்பே பார்வையிட்டார்
புதுதில்லியில் புதிதாக திறக்கப்பட்ட டிரைஃபெட் தலைமையகத்தை மாண்புமிகு பிரதமரின் ஆலோசகர் திரு பாஸ்கர் குல்பே இன்று பார்வையிட்டார். என்எஸ்ஐசி வளாகம், ஒக்லா தொழில் பகுதி, பிரிவு-III, புதுதில்லியில் அமைந்துள்ள புதிய அலுவலக வளாகம் பழங்குடியினர் நல அமைச்சர் திரு அர்ஜுன் முண்டேவால் சமீபத்தில் திறந்து வைக்கப்பட்டது.
டிரைஃபெட் நிர்வாக இயக்குநர் திரு பிரவிர் கிருஷ்ணா மற்றும் செயல் இயக்குநர் ஆகியோருடன் இணைந்து 30,000 சதுர அடி பரப்பளவிலான இந்த அலுவலகத்தை திரு குல்பே பார்வையிட்டார்.
காணொலி மற்றும் இதர நவீன உள்கட்டமைப்பு வசதிகள் அலுவலகத்தில் செய்யப்பட்டுள்ளன. உள்கட்டமைப்பு வசதிகளுக்காக டிரைஃபெட் குழுவை பாராட்டிய திரு குல்பே, அவர்களது பணிகள் சிறக்க வாழ்த்து தெரிவித்தார்.
25 புதிதாக வடிவமைக்கப்பட்ட பொருட்கள் மற்றும் வடிவமைப்பு பட்டறை பயிற்சி திட்டங்களை திரு குல்பே அறிமுகப்படுத்தினார். நீல மட்பாண்ட கைவினை பொருட்கள் மற்றும் கவர்ச்சிகரமான கம்பளிகள் உள்ளிட்ட இந்த பொருட்கள், ரிஷிகேஷில் போக்ஸா பழங்குடி கைவினை கலைஞர்கள் மற்றும் ஜெய்ப்பூரில் மீனா கைவினை கலைஞர்களுக்காக நடத்தப்பட்ட பயிற்சி பட்டறையில் உருவாக்கப்பட்டன.
“பழங்குடியினருக்கு அதிகாரமளிப்பதற்கான அனைத்து நடவடிக்கைகளிலும் டிரைஃபெட் தொடர்ந்து ஈடுபட்டு வருவது குறிப்பிடத்தக்கது,” என்று திரு குல்பே கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727964
----
(Visitor Counter : 165
ஜல்சக்தி அமைச்சகம்
மாநிலங்கள் / யூனியன் பிரதேசங்களின் அமைச்சர்களுடன் ஜல் ஜீவன் இயக்கத்தின் முன்னேற்றம் குறித்து மத்திய ஜல் சக்தி அமைச்சர் ஆய்வு
மாநிலங்கள் / யூனியன் பிரதேசங்களில் ஊரக தண்ணீர் விநியோகத்துக்கு பொறுப்பேற்றுள்ள அமைச்சர்களுடன் மத்திய ஜல் சக்தி அமைச்சர் திரு கஜேந்திர சிங் செகாவத் மெய்நிகர் கூட்டமொன்றுக்கு இன்று தலைமையேற்றார்.
மத்திய அரசின் முக்கியத் திட்டமான ஜல் ஜீவன் இயக்கத்தின் முன்னேற்றம் குறித்து கூட்டத்தின் போது மத்திய அமைச்சர் ஆய்வு செய்தார். 2024-ஆம் ஆண்டுக்குள் ஒவ்வொரு கிராமப்புற வீட்டுக்கும் குழாய் மூலம் தண்ணீர் இணைப்பை வழங்குவதை இத்திட்டம் இலக்காகக் கொண்டுள்ளது.
ஜல் சக்தி இணை அமைச்சர் திரு ரத்தன் லால் கட்டாரியா, ஹரியானா மற்றும் திரிபுராவின் முதல்வர்களும் இந்த மெய்நிகர் கூட்டத்தில் பங்கேற்றனர். திட்டமிடுதல், செயல்படுத்துதல் மற்றும் இது வரையிலான முன்னேற்றம் உள்ளிட்ட பல்வேறு விஷயங்கள் குறித்து விவாதிப்பதற்காக இந்தக் கூட்டம் ஏற்பாடு செய்யப்பட்டது.
கூட்டத்தில் பேசிய திரு செகாவத், கொவிட்-19 பெருந்தொற்று சமயத்தில் ஊரக வீடுகளுக்கு குழாய் இணைப்புகளை வழங்குவதற்காக மாநிலங்கள் மற்றும் யூனியன் பிரதேசங்கள் செய்த சிறப்பான பணியைப் பாராட்டினார்.
அனைத்து வீடுகளுக்கும் குழாய் மூலம் தண்ணீர் இணைப்பு என்னும் இலக்கை எட்டுவதற்கு தேவையான அனைத்து நடவடிக்கைகளையும் மாநிலங்கள் மற்றும் யூனியன் பிரதேசங்கள் எடுக்கும் என்று தான் நம்புவதாக மத்திய அமைச்சர் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்;https://pib.gov.in/PressReleasePage.aspx?PRID=1669790
----
(Visitor Counter : 124
பிரதமர் அலுவலகம்
ரிஷி பங்கிம் சந்த்ரா சட்டோபாத்யாய் பிறந்த நாளில் பிரதமர் மரியாதை
ரிஷி பங்கிம் சந்த்ரா சட்டோபாத்யாய் பிறந்த நாளில் பிரதமர் திரு நரேந்திர மோடி மரியாதை செலுத்தியுள்ளார்.
சுட்டுரையில் பிரதமர் விடுத்துள்ள செய்தியில், ‘‘ ரிஷி பங்கிம் சந்த்ரா சட்டோபாத்யாய் பிறந்த நாளில் அவருக்கு மரியாதை செலுத்துகிறேன். தனது விரிவான பணிகள் மூலம், இந்திய நெறிமுறைகளின் மகத்துவத்தை அவர் வெளிப்படுத்தினார். அவர் எழுதிய வந்தே மாதரம், நாட்டுக்கு அடக்கத்துடன் சேவை செய்யவும், நமது சக இந்தியர்களின் மேம்பாட்டுக்கு அர்ப்பணிப்பதற்கும் நம்மை தூண்டுகிறது.’’ என குறிப்பிட்டுள்ளார்.
-----
(